b"\n_START_ARTICLE_\nPrecisi\xc3\xb3\n_START_PARAGRAPH_\nEn estad\xc3\xadstica, ci\xc3\xa8ncia i tecnologia, la precisi\xc3\xb3 d'un valor ve determinada per la dispersi\xc3\xb3 de les diferents mesures realitzades, \xc3\xa9s a dir, la qualitat d'una mesura de donar valors propers entre si. Cal observar que un resultat molt prec\xc3\xads pot no ser exacte, \xc3\xa9s a dir, pr\xc3\xb2xim al valor real. Normalment la precisi\xc3\xb3 d'un valor es quantifica mitjan\xc3\xa7ant c\xc3\xa0lculs estad\xc3\xadstics com la desviaci\xc3\xb3 est\xc3\xa0ndard o algun derivat d'aquesta com la vari\xc3\xa0ncia o la desviaci\xc3\xb3 est\xc3\xa0ndard relativa i l'interval de confian\xc3\xa7a._NEWLINE_En metrologia s'ent\xc3\xa9n per precisi\xc3\xb3 la capacitat d'un aparell de mesura per donar resultats amb l'error m\xc3\xadnim._NEWLINE_En qu\xc3\xadmica anal\xc3\xadtica s'ent\xc3\xa9n que un m\xc3\xa8tode amb una precisi\xc3\xb3 alta \xc3\xa9s aquell que permet uns alts graus de repetibilitat (variaci\xc3\xb3 en tornar a fer la mateixa an\xc3\xa0lisi en les mateixes condicions) i de reproductibilitat (variaci\xc3\xb3 del resultat en fer la mateixa an\xc3\xa0lisi una altra persona en condicions diferents)."